**Janne Kumpulainen** (s. 12. maaliskuuta 1991 Jyväskylä) on suomalainen jääkiekkoilija, joka pelaa Mestis-joukkue KeuPa HT:ssä. Hän toimii joukkueen varakapteenina. Kumpulainen on pelipaikaltaan vasen laitahyökkääjä. Jatkoaika.com -sivuston Mestis-toimitus on maininnut *Nimi mieleen* -juttusarjassa pienikokoisen Kumpulaisen vahvuuksiksi sähäkkyyden, nopeat suunnanmuutokset, kiekollisen pelin ja ylivoimapelaamisen.

Ura
---

### Seuraura

Kumpulainen on JYPin kasvatti. Hän toimi kaudella 2006–2007 seuran C-nuorten kapteenina. Kumpulainen voitti tehoilla 15+26=41 koko C-nuorten SM-karsintojen syöttöpörssin ja sijoittui pistepörssissä toiseksi Jokereiden Teemu Pulkkisen jälkeen. Hän oli JYPin paras pistemies ja syöttäjä myös runkosarjassa tehoilla 7+14=21. Kumpulainen pelasi osan kaudestaan myös seuran B-nuorissa, joissa Kumpulainen voitti Suomenmestaruuden. Kaudella 2009–2010 hän nousi JYPin A-nuorten varakapteeniksi. Kumpulainen oli karsintasarjassa kolmen muun pelaajan kanssa joukkueen paras syöttäjä seitsemällä syöttöpisteellään. Hän debytoi kauden aikana myös miesten peleissä pelattuaan kolme ottelua Mestis-joukkue D Teamissa.

Kaudeksi 2010–2011 Kumpulainen teki vuoden mittaisen Mestis-sopimuksen D Teamin kanssa. Hän pelasi kauden aikana siellä ja alle 20-vuotiaiden maajoukkueessa yhteensä 12 runkosarjaottelua tehopistein 1+3=4. Suurimman osan kaudestaan Kumpulainen pelasi kuitenkin vielä JYPin A-nuorissa, jossa hän voitti kauden päätteeksi A-nuorten Suomenmestaruuden. Kaudella 2011–2012 Kumpulainen pelasi JYP-Akatemiassa (ent. D Team) 27 runkosarjaottelua tehopistein 5+6=11. Koska hänet oli nimetty ns. nuorten pelaajien listalle, Kumpulainen siirtyi Mestis-kauden jälkeen vahvistamaan vielä JYPin A-nuoria.

Kaudeksi 2012–2013 Kumpulainen siirtyi Ranskan toiseksi korkeimmalle sarjatasolle FFHG Division 1:n Aigles de Niceen. Kaudeksi 2013–2014 hän palasi Suomeen ja siirtyi Suomi-sarjajoukkue KeuPa HT:n riveihin. Kumpulainen voitti kevään 2014 pudotuspelien pistepörssin tehoilla 4+8=12. Hän voitti kauden päätteeksi Suomi-sarjan mestaruuden ja oli nostamassa KeuPaa Mestikseen, jossa Kumpulainen jatkoi pelejään kaudella 2014–2015. Hän pelasi 37 runkosarjaottelua tehden 24 tehopistettä, kunnes loukkaantuminen lopulta päätti Kumpulaisen kauden. Kaudeksi 2015–2016 hän siirtyi jatkamaan Mestis-uraansa Savonlinnan Pallokerhoon. Kumpulainen teki Mestiksen yhden kauden piste-ennätyksensä tehoilla 15+31=46, joilla hän oli joukkueen paras pistemies ja syöttäjä. Kumpulainen sijoittui Mestiksen pistepörssissä viidenneksi.

Kumpulainen siirtyi kaudeksi 2016–2017 vuoden mittaisella sopimuksella SM-liigan nousijajoukkue Mikkelin Jukureihin. Hän teki liigadebyyttinsä kauden avauskierroksella 16. syyskuuta 2016 Vaasan Sportia vastaan. Kumpulainen merkittiin joukkueen 13. hyökkääjäksi ja hän sai peliaikaa 6.52 minuuttia, mikä oli Jukureiden joukkueesta vähiten. Kumpulainen teki kuitenkin ottelussa myös liigauransa avausmaalin, joka oli Jukureiden 1–3-tappioon päättyneessä ottelussa joukkueen seurahistorian kaikkien aikojen ensimmäinen maali Suomen pääsarjatasolla. Jorma Koljonen valitsi hänet ottelun Alumnien tähtien kolmostähdeksi. Kumpulainen teki kauden aikana 31 runkosarjaottelussa tehot 4+7=11 ja hän pelasi myös kaksi ottelua lainalla Mestis-joukkue Iisalmen Peli-Karhuissa. Kumpulaisen kausi päättyi kuitenkin ylävartalovammaan joulukuussa 2016, kun KalPan Juuso Riikola taklasi häntä puhtaasti. Samassa kuussa Kumpulainen teki Jukureiden kanssa vuoden mittaisen jatkosopimuksen.

Alkukauden 2017–2018 Kumpulainen pelasi suurimmaksi osaksi lainalla Mestiksen nousijajoukkue Imatran Ketterässä. Hän pelasi Jukureissa 15 runkosarjaottelua ilman tehopisteitä. Mestiksen siirtotakarajalla, helmikuussa 2018 Kumpulainen purki sopimuksensa Jukureiden kanssa ja siirtyi Ketterään loppukauden sopimuksella. Kaudeksi 2018–2019 hän palasi vuoden mittaisella sopimuksella KeuPa HT:hen. Kumpulainen nimettiin joukkueen varakapteeniksi. Hän oli tehoilla 14+22=36 joukkueen toiseksi paras pistemies Jesse Pelamon jälkeen. Kumpulainen voitti myös koko Mestiksen pudotuspelien pistepörssin tehoilla 7+11=18. Hän voitti kauden päätteeksi Mestis-hopeaa.

Kaudella 2019–2020 Kumpulainen oli tehoilla 8+31=39 KeuPan paras syöttäjä ja kolmanneksi paras pistemies. Joulukuussa 2019 seura lainasi hänet ja Janne Kettusen viikoksi yhteistyöseuraansa, Kumpulaisen kasvattajaseura JYPin SM-liigajoukkueeseen, jossa kaksikko paikkasi Suomen A-maajoukkueen mukana pelanneiden Julius Nättisen, Petrus Palmun ja Miska Siikosen jättämiä aukkoja. Kumpulainen pelasi siellä kaksi ottelua tehden yhden syöttöpisteen. Elokuussa 2020 hän teki KeuPan kanssa vuoden mittaisen jatkosopimuksen. Kaudella 2020–2021, marraskuussa 2020 seura lainasi Kumpulaisen yhden ottelun ajaksi JYPiin, josta oli maajoukkuekomennusten vuoksi sivussa useita pelaajia.

### Maajoukkueura

Kumpulainen pelasi alle 18-vuotiaiden MM-kilpailuissa vuonna 2009, jolloin hän voitti pronssia. Kumpulainen pelasi myös alle 18-vuotiaiden Ivan Hlinkan muistoturnauksessa vuonna 2008. Hän pelasi samana vuonna myös World U-17 Hockey Challengessa. Yhteensä Kumpulainen on pelannut 21 nuorten ja 53 poikien maaottelua.

Muuta
-----

Kumpulaisen pikkuveli Joni pelaa hyökkääjänä II-divisioonajoukkue Gladiators HT:ssä. Janne Kumpulainen on työskennellyt siviilissä sähköalalla.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | JYP | A-SM | 36 | 7 | 11 | 18 | 2 | – | – | – | – | – | U18 | 6 | 1 | 1 | 2 | 2 |
| 2009–2010 | JYP | A-SM | 32 | 12 | 19 | 31 | 16 | – | – | – | – | – |
|  | D Team | Mestis | 3 | 0 | 0 | 0 | 0 | – | – | – | – | – |
| 2010–2011 | JYP | A-SM | 22 | 6 | 11 | 17 | 6 | 13 | 2 | 4 | 6 | 6 |
|  | D Team | Mestis | 8 | 0 | 1 | 1 | 2 | – | – | – | – | – |
|  | Suomi U20 | Mestis | 4 | 1 | 2 | 3 | 2 | – | – | – | – | – |
| 2011–2012 | JYP | A-SM | 3 | 1 | 2 | 3 | 2 | 2 | 0 | 0 | 0 | 2 |
|  | JYP-Akatemia | Mestis | 27 | 5 | 6 | 11 | 6 | – | – | – | – | – |
| 2012–2013 | Nice HCA | Ranska I | 26 | 9 | 12 | 21 | 8 | 2 | 0 | 2 | 2 | 2 |
| 2013–2014 | KeuPa HT | Suomi-sarja | 28 | 16 | 24 | 40 | 24 | 8 | 4 | 8 | 12 | 4 |
| 2014–2015 | KeuPa HT | Mestis | 34 | 6 | 18 | 24 | 32 | – | – | – | – | – |
| 2015–2016 | SaPKo | Mestis | 50 | 15 | 31 | 46 | 10 | 5 | 0 | 1 | 1 | 2 |
| 2016–2017 | Jukurit | SM-liiga | 31 | 4 | 7 | 11 | 6 | – | – | – | – | – |
|  | IPK | Mestis | 2 | 0 | 2 | 2 | 0 | – | – | – | – | – |
| 2017–2018 | Jukurit | SM-liiga | 15 | 0 | 0 | 0 | 0 | – | – | – | – | – |
|  | Ketterä | Mestis | 27 | 8 | 14 | 22 | 2 | 4 | 1 | 0 | 1 | 2 |
| 2018–2019 | KeuPa HT | Mestis | 47 | 14 | 22 | 36 | 10 | 17 | 7 | 11 | 18 | 4 |
| 2019–2020 | KeuPa HT | Mestis | 43 | 8 | 31 | 39 | 30 | – | – | – | – | – |
|  | JYP | SM-liiga | 2 | 0 | 1 | 1 | 2 | – | – | – | – | – |
| 2020–2021 | KeuPa HT | Mestis | 29 | 3 | 14 | 17 | 4 | 3 | 2 | 0 | 2 | 0 |
|  | JYP | SM-liiga | 1 | 0 | 0 | 0 | 0 | – | – | – | – | – |
| 4 kautta | yhteensä | SM-liiga | 49 | 4 | 8 | 12 | 8 | – | – | – | – | – |
| 10 kautta | yhteensä | Mestis | 274 | 60 | 141 | 201 | 98 | 29 | 10 | 12 | 22 | 8 |

Lähteet
-------

* Janne Kumpulainen The Internet Hockey Databasessa (englanniksi)
* Janne Kumpulainen Eurohockey-sivustolla (englanniksi)
* Janne Kumpulainen *Elite Prospects*. Everysport Media Group AB.  (englanniksi)

### Viitteet

1. 1 2  KeuPa HT:lle kaksi tärkeää jatkosopimusta - Kumpulainen sekä Aitola jatkavat Keuruulla *keupaht.fi*.  25.8.2020. KeuPa Hockey Oy. Viitattu 26.8.2020.
2. 1 2  Nimi mieleen − Mestis-kauden läpimurtopelaajat *Jatkoaika.com*.  16.9.2015. Jatkoaika r.y. Viitattu 17.9.2016.
3. ↑  Elite Prospects - U16 SM-sarja Q Stats 2006-2007 *eliteprospects.com*. Everysport Media Group AB. Viitattu 28.6.2019. (englanniksi)
4. ↑  Elite Prospects - JYP U16 *eliteprospects.com*. Everysport Media Group AB. Viitattu 28.6.2019. (englanniksi)
5. ↑  Elite Prospects - JYP U20 *eliteprospects.com*. Everysport Media Group AB. Viitattu 28.6.2019. (englanniksi)
6. 1 2 3 4 5 6  Janne Kumpulainen *Elite Prospects*. Everysport Media Group AB.  (englanniksi)
7. ↑  D Teamin kokoonpano liki valmis *Jatkoaika.com*.  9.8.2010. Jatkoaika r.y. Viitattu 17.9.2016.
8. ↑  Sisäisiä siirtoja Jyväskylässä *Jatkoaika.com*.  1.2.2012. Jatkoaika r.y. Viitattu 17.9.2016.
9. ↑  Kumpulainen suuntaa Nizzaan *Jatkoaika.com*.  27.7.2013. Jatkoaika r.y. Viitattu 17.9.2016.
10. ↑  Tupamäki tarttuu KeuPa-purren ruoriin - joukkueen runko kasassa *Jatkoaika.com*.  1.6.2014. Jatkoaika r.y. Viitattu 17.9.2016.
11. ↑  Itä-Savo: SaPKo vahvistuu Kumpulaisella *Jatkoaika.com*.  25.3.2015. Jatkoaika r.y. Viitattu 17.9.2016.
12. ↑  Elite Prospects - SaPKo *eliteprospects.com*. Everysport Media Group AB. Viitattu 28.6.2019. (englanniksi)
13. ↑  Jukureiden liigajoukkue julki - Rajaniemi ja Asplund mukana *Jatkoaika.com*.  27.4.2016. Jatkoaika r.y. Viitattu 17.9.2016.
14. ↑  Ottelutilastot *liiga.fi*.  16.9.2016. Jääkiekon SM-liiga Oy. Viitattu 17.9.2016.
15. ↑  Kokoonpanot *liiga.fi*.  16.9.2016. Jääkiekon SM-liiga Oy. Viitattu 17.9.2016.
16. 1 2  Hiitelä, Juha: SM-liigahyökkääjä nousi päivätöistä ja Nizzasta pubivisojen vastaukseksi *is.fi*.  16.9.2016. Mikkeli:  Sanoma Media Finland Oy. Viitattu 17.9.2016.
17. ↑  Otteluseuranta *liiga.fi*.  16.9.2016. Jääkiekon SM-liiga Oy. Viitattu 17.9.2016.
18. ↑  Jukureiden Kumpulaisen kausi ohi *Jatkoaika.com*.  28.12.2016. Jatkoaika r.y. Viitattu 19.3.2017.
19. ↑  Jukurit solmi jatkosopimuksia hyökkääjilleen *Jatkoaika.com*.  21.12.2016. Jatkoaika r.y. Viitattu 22.12.2016.
20. ↑  Ketterä vahvistui Hermeksen kärkipuolustajalla - myös Janne Kumpulainen pelaa loppukauden Imatralla *Jatkoaika.com*.  15.2.2018. Jatkoaika r.y. Viitattu 15.2.2018.
21. ↑  KeuPalle kovat vahvistukset maalinsuulle sekä hyökkäykseen - Hölsä ja Kumpulainen siirtyvät Keuruulle *Jatkoaika.com*.  11.5.2018. Jatkoaika r.y. Viitattu 15.5.2018.
22. ↑  KeuPa nimesi kapteenistonsa ja harjoitteli voiton savolaisista *keupaht.fi*.  23.8.2018. KeuPa Hockey Oy. Viitattu 24.8.2018.
23. ↑  Elite Prospects - KeuPa HT *eliteprospects.com*. Everysport Media Group AB. Viitattu 28.6.2019. (englanniksi)
24. ↑  Elite Prospects - Mestis Stats 2018-2019 *eliteprospects.com*. Everysport Media Group AB. Viitattu 28.6.2019. (englanniksi)
25. ↑  Elite Prospects - KeuPa HT *eliteprospects.com*. Everysport Media Group AB. Viitattu 10.5.2020. (englanniksi)
26. ↑  Mestiksen tehomiehet paikkaamaan JYPin maajoukkuemiehiä *jypliiga.fi*.  10.12.2019. JYP Jyväskylä Oy. Viitattu 10.5.2020.
27. ↑  Maajoukkuemiesten korvaajina kokeneita kehäkettuja ja nuorta voimaa *jypliiga.fi*.  6.11.2020. JYP Jyväskylä Oy. Viitattu 13.4.2021.
28. ↑  2008 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 28.6.2019. (slovakiksi)
29. ↑  Joni Kumpulainen *Elite Prospects*. Everysport Media Group AB.  (englanniksi)